[pic] | KUMMISSJONI TAL-KOMUNITAJIET EWROPEJ | Brussel 6.2.2007 KUMM(2007) 43 finali 2007/0017 (ACC) Proposta għal DEĊIŻJONI TAL-KUNSILL li tistabilixxi l-pożizzjoni li għandha tittieħed f'isem il-Komunitàfi ħdan il-Kunsill Internazzjonali taz-Zokkor fir-rigward ta' l-estenzjoni tal-Ftehim Internazzjonali taz-Zokkor ta' l-1992 (preżentata mill-Kummissjoni) MEMORANDUM TA' SPJEGAZZJONI Il-Ftehim Internazzjonali taz-Zokkor ta' l-1992, (minn hawn 'il quddiem: il-"Ftehim") ġie konkluż mill-Komunità permezz tad-Deċiżjoni 92/580/KEE[1] u daħal fis-seħħ fl-1 ta' Jannar 1993 għal perjodu ta' 3 snin sal-31 ta' Diċembru 1995. Minn dak iż-żmien, dan il-Ftehim kien estiż b'mod regolari għal perjodi ta' sentejn. L-aħħar darba li dan il-Ftehim ġie estiż mill-Kunsill Internazzjonali taz-Zokkor kien f'Mejju 2005, u jibqa' fis-seħħ sal-31 ta' Diċembru 2007. Estensjoni oħra tal-Ftehim ta' mhux aktar minn sentejn hi fl-interess tal-Komunità. Din l-estensjoni tal-Ftehim iġġib magħha żieda fil-kontribuzzjoni tal-Komunità lill-baġit amministrattiv tal-Ftehim. Din il-kontribuzzjoni hi inkluża taħt il-punt 05 06 01 tal-baġit tal-Komunità (Ftehimiet Agrikoli Internazzjonali). L-għan ta' din il-proposta hu li tinkiseb l-awtorizzazzjoni tal-Kunsill sabiex ll-Kummissjoni tivvota, f'isem il-Komunità, favur l-estensjoni tal-Ftehim, sal-31 ta' Diċembru 2009, fi ħdan il-Kunsill Internazzjonali taz-Zokkor. 2007/0017 (ACC) Proposta għal DEĊIŻJONI TAL-KUNSILL li tistabilixxi l-pożizzjoni li għandha tittieħed f'isem il-Komunitàfi ħdan il-Kunsill Internazzjonali taz-Zokkor fir-rigward ta' l-estenzjoni tal-Ftehim Internazzjonali taz-Zokkor ta' l-1992 IL-KUNSILL TA’ L-UNJONI EWROPEA, Wara li kkunsidra t-Trattat li jistabilixxi l-Komunità Ewropea, u b'mod partikolari l-Artikolu 133 flimkien mat-tieni subparagrafu ta' l-Artikolu 300(2) tiegħu, Wara li kkunsidra l-proposta mill-Kummissjoni, Billi: (1) Il-Ftehim Internazzjonali taz-Zokkor ta' l-1992 ġie konkluż mill-Komunità permezz tad-Deċiżjoni tal Kunsill 92/580/KEE[2] u daħal fis-seħħ fl-1 ta' Jannar 1993 għal perjodu ta' 3 snin sal-31 ta' Diċembru 1995. Minn dak iż-żmien, dan ġie estiż b'mod regolari, għal perjodi oħra ta' sentejn. L-aħħar darba li dan il-Ftehim ġie estiż kien f'Mejju 2005, permezz ta' deċiżjoni tal-Kunsill Internazzjonali taz-Zokkor, u jibqa' fis-seħħ sal-31 ta' Diċembru 2007. Estensjoni oħra tal-Ftehim hi fl-interess tal-Komunità. Il-Kummissjoni, li tirrapreżenta lil Komunità fil-Kunsill Internazzjonali taz-Zokkor, għandha għalhekk tiġi awtoriżżata li tivvota favur din l-estensjoni, IDDEĊIDA KIF ĠEJ: Artikolu Waħdieni Il-pożizzjoni tal-Komunità Ewropea fi ħdan il-Kunsill Internazzjonali taz-Zokkor għandha tkun li tivvota favur estensjoni tal-Ftehim Internazzjonali taz-Zokkor ta' l-1992, għal perjodu ieħor ta' mhux aktar minn sentejn. Il-Kummissjoni b'dan hija awtorizzata li tesprimi din il-pożizzjoni fi ħdan il-Kunsill Internazzjonali taz-Zokkor. Magħmula fi Brussell, […] Għall-Kunsill Il-President DIKJARAZZJONI FINANZJARJA LEĠIŻLATTIVA Qasam ta’ politika: L-Iżvilupp Agrikolu u Rurali Attività: Aspetti internazzjonali tal-qasam ta' politika dwar l-Iżvilupp Agrikolu u Rurali | ISEM L-AZZJONI: ESTENSJONI TAL-FTEHIM INTERNAZZJONALI TAZ-ZOKKOR TA' L-1992 | 1. LINJA TA' BAĠIT + INTESTATURA Intestatura 4 L-UE bħala sieħba globali 05 06 01: Ftehimiet agrikoli internazzjonali 2. ĊIFRI GLOBALI 2.1. Allokazzjoni totali għall-azzjoni (il-Parti B): EUR 1.023 miljun 2.2. Perjodu ta' l-applikazzjoni: 1.1.2008 sa 31.12.2009 2.3. Stima globali multijannwali tan-nefqa (EUR miljuni) 2008 | 2009 | Total | Impenji | 0.506 | 0.517 | 1.023 | Ħlasijiet | 0.506 | 0.517 | 1.023 | 2.4. Kompatibilità mal-programmazzjoni finanzjarja u mal-perspettiva finanzjarja X Il-proposta hi kompatibbli mal-programmazzjoni finanzjarja eżistenti 2.5. Impatt finanzjarju fuq id-dħul X Il-proposta ma għandha l-ebda implikazzjonijiet finanzjarji (tinvolvi aspetti tekniċi dwar l-implemintazzjoni ta' miżura). 3. KARATTERISTIĊI TAL-BAĠIT Tip ta' nefqa | Ġdida | Parteċipazzjoni ta' l-EFTA | Parteċipazzjoni ta' pajjiżi applikanti | Intestatura fil-Perspettiva Finanzjarja | Obbligatorja | Diff | LE | LE | LE | 4. L-UE bħala sieħba globali | 4. BAŻI ĠURIDIKA L-Artikolu 133 flimkien ma' l-Artikolu 300(2) tat-Trattat. 5. DESKRIZZJONI U RAĠUNIJIET 5.1. Il-ħtieġa ta’ intervent mill-Komunità Minħabba l-importanza ekonomika tagħha, b'mod speċjali fis-settur agrikolu, il-KE għandha tkun irrappreżentata fi ftehimiet agrikoli internazzjonali, li huma mezz importanti kif jiġu segwiti żviluppi globali u kif jiġu mħarsa l-interessi tal-Komunità rigward il-prodotti kkonċernati. Bis-saħħa tal-ħlas tal-kontribuzzjonijiet ta' sħubija fl-UE, ikun possibbli li jintlaħqu l-miri tal-Ftehim Internazzjonali taz-Zokkor. L-Organizzazzjoni Internazzjonali taz-Zokkor, li hi responsabbli għall-amministrazzjoni tal-Ftehim, tippromwovi l-miri tal-Ftehim, bħalma huma l-kooperazzjoni internazzjonali, l-iskambju ta' tagħrif statistiku, it-tbassir ta' xejriet tas-suq, eċċ. Għalhekk, hu fl-interess tal-KE li tkun tifforma parti mill-Ftehim. Il-kontribuzzjonijiet tas-sħubija jiġu ffissati kull sena u huma dovuti għat-tul ta' żmien li l-KE tkun membru tal-Ftehim. Joħroġ ċar illi, li kieku l-KE weħidha kellha tieħu l-istess azzjonijiet li tieħu l-ISO, l-ispiża totali ta' dawn l-azzjonijiet tkun ferm ogħla mis-somma ta' kontribuzzjonijiet tas-sħubija. 5.2. Azzjonijiet maħsuba u arranġamenti ta' intervent finanzarju Li l-KE tgħaddi l-ħlasijiet ta' sħubija lill-ISO fuq bażi annwali. Li l-ħlasijiet jibqgħu jsiru sakemm il-KE ddum firmatarja tal-Ftehim. Li L-Kummissjoni Ewropea jkollha sehem sħiħ fl-attivitajiet tal-Organizzazzjoni Internazzjonali taz-Zokkor (ISO) u li tgawdi mill-vantaġġi kollha tas-sħubija. 6. IMPATT FINANZJARJU 6.1. Impatt finanzjarju totali fuq il-parti B Impenji (sa tliet ċifri deċimali): EUR 1.023 m għall-perjodu ta' sentejn: EUR 0.506 m għall-2008 u EUR 0.517 m għall-2009. 6.2. Kalkolu Il kontribuzzjoni ta' kull membru hi proporzjonali għall-għadd ta' voti li għandu u għall-importanza tiegħu fis-suq internazzjonali. Minn total ta' 2 000 vot, l-għadd ta' voti allokati għall-Komunità hu ta' 574, u dan mistenni li jibqa' stabbli għall-perjodu ta' estensjoni tal-Ftehim. Għall-2008, il-prezz ta' kull vot hu stmat li jkun ta' EUR 0.882, li jfisser li l-Komunità jkollha tħallas kontribuzzjoni ta' EUR 0.506 m. Għall-2009, bħala konsegwenza għaċ-ċaqliq fil-prezz tal-voti, hu stmat ħlas dovut ta' EUR 0.517 m. 7. IMPATT FUQ IN-NEFQA KONNESSA MAL-PERSUNAL U L-AMMINISTRAZZJONI 7.1. Impatt fuq ir-riżorsi umani Tipi ta’ xogħol | Persunal minn fost ir-riżorsi preżenti li se jkunu assenjati jagħmlu l-azzjoni | Total | Deskrizzjoni tal-kompiti derivanti mill-azzjoni | Għadd ta' karigi permanenti | Għadd ta' karigi temporanji | Uffiċjali permanenti jew persunal temporanju | A B C | 0.3 – – | – – – | 0.3 – – | Preparazzjoni għall-attendenza u s-segwiment ta' laqgħat ta' l-ISO | Riżorsi umani oħra | – | – | – | Total | 0.3 | – | 0.3 | 7.2. Impatt finanzjarju globali tar-riżorsi umani It-tip ta’ riżorsi umani | Ammont EUR | Metodu ta' kalkolu | Uffiċjali Persunal temporanju | 35 400 | 0.3 x 118 000 | Riżorsi umani oħra | Total | 35 400 | 8. SEGWIMENT U VALUTAZZJONI 8.1. Arranġamenti għas-segwiment L-attivitajiet ta' l-ISO huma segwiti mill-qrib mill-membri tagħha u l-KE tieħu sehem sħiħ fil-laqgħat regolari ta' l-ISO, li tippublika rapport ta' l-attivitajiet tagħha regolarment. 9. MIŻURI KONTRA L-FRODI Pagamenti jsiru biss direttament fil-kont bankarju ta' l-ISO fuq talba bil-miktub, wara verifika li t-talba taqbel ma' l-ammont miftiehem mill-Kunsill tal-Ftehim Internazzjonali taz-Zokkor. [1] ĠU L 379, 23.12.1992, p. 15. [2] ĠU L 379, 23.12.1992, p. 15.